CELEX: 32021D1869
Language: et
Date: 2021-10-19 00:00:00
Title: Nõukogu otsus (EL) 2021/1869, 19. oktoober 2021, millega muudetakse otsust 1999/70/EÜ riikide keskpankade välisaudiitorite kohta Banca d’Italia välisaudiitori osas

26.10.2021   
               
               
                  ET
               
               
                  Euroopa Liidu Teataja
               
               
                  L 379/6
               
            
         NÕUKOGU OTSUS (EL) 2021/1869,
         19. oktoober 2021,
         millega muudetakse otsust 1999/70/EÜ riikide keskpankade välisaudiitorite kohta Banca d’Italia välisaudiitori osas
         EUROOPA LIIDU NÕUKOGU,
         võttes arvesse Euroopa Liidu lepingule ja Euroopa Liidu toimimise lepingule lisatud protokolli nr 4 Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
         võttes arvesse Euroopa Keskpanga 7. septembri 2021. aasta soovitust Euroopa Liidu Nõukogule Banca d’Italia välisaudiitorite kohta (EKP/2021/41 (1))
         ning arvestades järgmist:
         
                     (1)
                  
                  
                     Euroopa Keskpanga (EKP) ja eurot rahaühikuna kasutatavate liikmesriikide keskpankade raamatupidamist auditeerivad EKP nõukogu soovitatud sõltumatud välisaudiitorid, kelle kiidab heaks Euroopa Liidu Nõukogu.
                  
               
                     (2)
                  
                  
                     Banca d’Italia praeguse välisaudiitori BDO Italia S.p.A. volitused lõppesid pärast majandusaasta 2020 auditeerimist. Seetõttu tuleb määrata välisaudiitor alates majandusaastast 2021.
                  
               
                     (3)
                  
                  
                     Banca d’Italia on valinud oma välisaudiitoriks majandusaastateks 2021–2022 Deloitte & Touche S.p.A.
                  
               
                     (4)
                  
                  
                     EKP nõukogu soovitas määrata Banca d’Italia välisaudiitoriks majandusaastateks 2021–2022 Deloitte & Touche S.p.A.
                  
               
                     (5)
                  
                  
                     EKP nõukogu soovitusest tulenevalt tuleks nõukogu otsust 1999/70/EÜ (2) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 1999/70/EÜ artikli 1 lõige 6 asendatakse järgmisega:
            
               
                  „6.   Deloitte & Touche S.p.A. kinnitatakse Banca d’Italia välisaudiitoriks majandusaastateks 2021–2022.“
               
            
         
         
            Artikkel 2
            Käesolev otsus jõustub selle teatavakstegemise päeval.
         
         
            Artikkel 3
            Käesolev otsus on adresseeritud EKP-le.
         
         
            Luxembourg, 19. oktoober 2021
            
               
                  Nõukogu nimel
               
               
                  eesistuja
               
               G. DOVŽAN
            
         
         
            (1)  (ELT C 370, 15.9.2021, lk 1).
         
            (2)  Nõukogu 25. jaanuari 1999. aasta otsus 1999/70/EÜ riikide keskpankade välisaudiitorite kohta (EÜT L 22, 29.1.1999, lk 69).